text: [{"text_idx": "#000002", "text": "Bilondololwa bya Bipangujo bya mu Bible"}, {"text_idx": "#000003", "text": "Bingidilwa bya Kwifunda Nabyo Bible"}, {"text_idx": "#000004", "text": "Madrame a Butangi bwa Bible"}, {"text_idx": "#000005", "text": "Mapya Atala Baneni ba ku Bisanji"}, {"text_idx": "#000006", "text": "Nsaka kutanga kino kishinte mu %"}, {"text_idx": "#000007", "text": "\u201cBible i dibuku dya bipwilo. Inoko i dibuku dyeni ne kadi kedidipo na mvubu ku bantu ba mu Shine.\u201d\u200b\u2014LIN, SHINE."}, {"text_idx": "#000008", "text": "\u201cNkyadipo ngivwanija mabuku ajila a mu muto\u0304telo wami wa Kihindu. Penepa i muswelo\u2019ka onkokeja kwivwanija Bible Ujila?\u201d\u200b\u2014AMIT, INDIA."}, {"text_idx": "#000009", "text": "\u201cNdeme\u0304kele Bible bu dibuku dya kala kadi naivwene banena\u2019mba dipotwanga na lupoto luyampe. Inoko kasha\u0304 nkyaikele na Bible.\u201d\u200b\u2014YUMIKO, JAMPANI."}, {"text_idx": "#000010", "text": "Bantu bavule pano pa ntanda ponso bakwete Bible na mutyika mukatampe. Inoko bayukile\u2019tu myanda mityetye mu Bible, pakwabo ne kwiiyuka mpika. Ye mokikadile ku bantu bavule bashikatanga mu Azia, ne boba bashikete mu matanda muvudile Bible mwine."}, {"text_idx": "#000011", "text": "Ino, wiipangule amba, \u2018Mwanda waka mfwaninwe kwivwanija Bible?\u2019 Kwivwanija buluji bwa dino dibuku dijila kukokeja kukukwasha:"}, {"text_idx": "#000014", "text": "Ulumbulule kipwano kyobe na bantu"}, {"text_idx": "#000016", "text": "Tala kimfwa, Yoshiko, wa mu Jampani. Wadi ukimba kuyuka bine binena Bible kupwa wakwata butyibi bwa kutanga\u2019ye. Byaikala namani? Aye\u2019mba \u201cBible waunkweshe ngikale na kitungo mu bu\u0304mi ne kwikala na lukulupilo lwa mu mafuku a kumeso,\u201d kupwa wabweja\u2019ko amba: \u201cNkikimonengapo bu muntu kadi kyayukile.\u201d Amit, utelelwe ku\u0304lu\u2019ku wakwete butyibi bwa kwifunda Bible aye mwine. Unena amba: \u201cNatulumukile. Nanshi mu Bible mudi myanda ya kamweno itala muntu ye-yense.\u201d"}, {"text_idx": "#000017", "text": "Bible udi na lupusa lukatampe pa midiyo ne midiyo ya bantu. Ubulwe\u2019po nobe kwifunda\u2019ye ne kumona muswelo wakokeja kukukwasha?"}, {"text_idx": "#000018", "text": "Shi usaka kuyukila\u2019ko muswelo okokeja kumwena mu Bible, tala boloshile unena amba, Une vie pleinement satisfaisante : Comment ?, mulupulwe na Batumoni ba Yehova."}]